**NÁVRH KÚPNEJ ZMLUVY**

podľa § 409 a nasl. Obchodného zákonníka SR v znení neskorších predpisov

**Článok 1**

**ZMLUVNÉ STRANY**

**KUPUJÚCI:**

**Mesto Spišská Belá**

štatutárny zástupca: Jozef Kuna, primátor mesta

adresa: Petzvalova 18, 059 01 Spišská Belá

vo veciach technických: Bc. František Zadžora

mobil: +421 907 786 707

email: zadzora@spisskabela.sk

bankové spojenie: VÚB a.s., pobočka Spišská Belá

číslo účtu: SK86 0200 0000 0000 2702 0562

IČO: 00 326 518

DIČ: 2020674953

ďalej len „predávajúci“

**PREDAVAJÚCI:**

adresa:

zastúpený:

IČO:

DIČ:

IČ DPH:

adresa:

bankové spojenie:

Č. účtu:

IBAN:

SWIFT KÓD (BIC):

Telefón:

 mobil :

email:

ďalej len „kupujúci“

**Článok 2**

**PREDMET PLNENIA ZMLUVY**

2.1 Podkladom pre uzavretie tejto zmluvy je ponuka uchádzača v rámci verejného obstarávania na predmet obstarávania „Dobudovanie futbalovej infraštruktúry v meste Spišská Belá , pozostávajúceho nákupu nových ochranných sietí okolo futbalovej plochy na Futbalovom štadióne v Spišskej Belej“ , vrátane dopravy na miesto určenia a montáže. Predávajúci sa v rámci svojej podnikateľskej činnosti zaoberá dodávkou a montážou rôznych typov športových povrchov, dodávkou športového príslušenstva a vybavenia športovísk. Predávajúci a Kupujúci sa za účelom vybavenia príslušenstva futbalového štadióna dohodli na kúpe vybavenia podľa tejto zmluvy.

2.2 Predmetom zmluvy je záväzok predávajúceho v dohodnutom termíne a mieste dodať a odovzdať kupujúcemu tovar , bližšie špecifikovaný v prílohe č. 2 tejto zmluvy.

2.3 Kupujúci sa zaväzuje prevziať a zaplatiť zaň dohodnutú kúpnu cenu.

2.4 Predávajúci sa zaväzuje dodať predmet zmluvy v množstve, akosti a vyhotovení podľa tejto zmluvy a previesť na kupujúceho vlastnícke právo k predmetu zmluvy.

**Článok 3**

**PRÁVA A POVINNOSTI ZMLUVNÝCH STRÁN**

3.1 Predávajúci je povinný zachovávať mlčanlivosť o všetkých záležitostiach objednávateľa, o ktorých sa dozvie.

3.2 Predávajúci je povinný skontrolovať úplnosť predložených dokladov a upozorniť objednávateľa na zistené nedostatky alebo ich neúplnosť, nekompletnosť.

3.3 Predávajúci je povinný postupovať pri zriaďovaní záležitosti s odbornou starostlivosťou a pozornosťou.

**Článok 4**

**CENA ZA DODANIE PREDMETU ZMLUVY**

4.1 Za dodaný tovar sa kupujúci zaväzuje na základe dohody zaplatiť predávajúcemu sumu:

bez DPH: EUR

DPH ( ........... % ) EUR

CENA CELKOM s DPH: EUR

4.2 Cena je uvedená ako konečná zmluvná cena vrátane všetkých nákladov a výdavkov súvisiacich s predmetom zákazky. Cena za predmet zmluvy je dojednaná podľa zákona 18/1996 Z. z. o cenách. Je stanovená dohodou zmluvných strán, je dojednaná ako pevná a nemenná počas platnosti tejto zmluvy.

4.3 Ponuková cena celkom musí obsahovať dodanie tovaru v zmysle špecifikácie , ktorá je prílohou č. 1 tejto zmluvy, vrátane dopravy , montáže a relevantných dokladov .

**Článok 5**

**PLATOBNÉ PODMIENKY**

5.1 Kúpnu cenu uvedenú v článku 4 bod 4.1 tejto zmluvy uhradí kupujúci na základe faktúry vystavenej predávajúcim. Podkladom pre vyhotovenie faktúry bude preberací protokol potvrdený kupujúcim o dodaní predmetu zmluvy. Faktúra musí obsahovať údaje v zmysle platnej právnej úpravy v SR.

5.2 Faktúra bude splatná do 30 dní od jej doručenia na adresu kupujúceho.

5.3 Údaje na faktúre musia byť v súlade s údajmi uvedenými v tejto zmluve. V prípade , že faktúra nebude obsahovať náležitosti uvedené v tejto zmluve, kupujúci je oprávnený vrátiť ju predávajúcemu na doplnenie. V takom prípade začne plynúť nová lehota splatnosti dňom doručenia opravenej faktúry kupujúcemu.

**Článok 6**

**ČAS PLNENIA A SPÔSOB PREVZATIA PREDMETU ZMLUVY**

* 1. Predávajúci sa zaväzuje dodať kupujúcemu predmet zmluvy v termíne do 31. 11. 2022

6.2 O presnom termíne dodania bude predávajúci informovať najneskôr 3 dni vopred kupujúceho e-mailom na adresu: zadzora@spisskabela.sk a hradicka@spisskabela.sk . Kupujúci je povinný dostaviť sa v presne určený čas tento deň na miesto dodania.

6.3 Predmet zmluvy prevezme kupujúci v mieste dodanie na základe dodacieho listu a preberacieho protokolu podpísaných zodpovednou osobou kupujúceho.

6.4 Pri odovzdávaní predmetu kúpy je predávajúci povinný odovzdať kupujúcemu doklady, ktoré sa na predmet zmluvy vzťahujú.

6.5 Dodržanie termínov dodania zo strany predávajúceho je podmienené plnením podmienok dojednaných v tejto zmluve.

 **Článok 7**

**MIESTO DODANIA PREDMETU ZMLUVY**

7.1 Miestom dodania predmetu zmluvy je : Mesto Spišská Belá, Športová ulica, Futbalový štadión, 059 01 Spišská Belá.

7.2 Vlastnícke právo a nebezpečenstvo škody k predmetu zmluvy prechádza z predávajúceho na kupujúceho dňom fyzického prevzatia predmetu zmluvy a podpísaním preberacieho protokolu.

**Článok 8**

**ZÁRUČNÁ DOBA A  ZODPOVEDNOSŤ ZA VADY**

8.1 Záručná doba na predmet kúpy je 24 mesiacov a začína plynúť odo dňa riadneho odovzdania predmetu zmluvy.

8.2 V prípade, že počas záručnej doby sa zistí vada predmetu zmluvy, kupujúci upozorní predávajúceho na túto vadu telefonicky alebo elektronickou poštou, pričom do 3 pracovných dní od uvedeného spôsobu reklamácie zašle predávajúcemu aj jej písomnú formu. Zmluvné strany sa dohodli, že počas záručnej doby má kupujúci právo požadovať odstránenie vád a predávajúci povinnosť bezplatne odstrániť zistené a reklamované vady. Predávajúci sa zaväzuje potvrdiť prijatie uplatnenia zodpovednosti za záruku bez zbytočného odkladu , najneskôr do 24 hodín od jej prijatia a to telefonicky alebo elektronickou poštou.

8.3 Predávajúci sa zaväzuje začať s odstraňovaním vád predmetu kúpy najneskôr do 72 hodín a s odbornou starostlivosťou.

* 1. Nároky z vád tovaru sa spravujú ustanoveniami Obchodného zákonníka SR.
	2. Uplatnením práva na sankciu nie je dotknuté právo druhej strany požadovať náhradu škody.
	3. Poskytnutá záruka sa nevzťahuje na bežné opotrebenie predmetu kúpy a jeho súčastí a príslušenstva, ktoré sú výsledkom užívania predmetu kúpy.

8.7 Kupujúci sa zaväzuje užívať predmet kúpy riadne a v súlade s účelom, na ktorý je daný výrobok daný. Záruka sa nevzťahuje na poškodenia a vady spôsobené nesprávnym užívaním, montážou alebo údržbou, prirodzeným opotrebením materiálu, vandalizmom, vyššou mocou a pod.

.

**Článok 9**

**ZMLUVNÉ SANKCIE**

9.1 V prípade, že predávajúci nedodá predmet kúpy v dohodnutom termíne, kupujúci má právo na zmluvnú pokutu vo výške 0,05 % z ceny nedodaného predmetu zmluvy bez DPH za každý aj začatý deň omeškania.

9.2 V prípade omeškania kupujúceho s úhradou faktúry, predávajúci má právo na zmluvnú pokutu vo výške 0,05 % z dlžnej sumy za každý aj začatý deň omeškania.

**Článok 10**

**OSOBITNÉ USTANOVENIA**

10.1 Predávajúci je povinný postupovať pri zariaďovaní záležitosti s odbornou starostlivosťou a k spokojnosti kupujúceho.

10.2 Predávajúci je povinný oznámiť kupujúcemu všetky okolnosti, ktoré zistil pri zariaďovaní záležitosti , a ktoré môžu mať vplyv na zmenu pokynov kupujúceho.

10.3 Predávajúci sa nesmie od pokynov kupujúceho odchýliť. Ak predávajúci túto povinnosť poruší, zodpovedá za spôsobené škody kupujúceho.

10.4 Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto zmluvy a skutočnostiach týkajúcich sa predmetu zmluvy.

10.5 Predávajúci sa zaväzuje strpieť výkon kontroly /auditu/ overovania súvisiaceho s dodaným tovarom a službami kedykoľvek počas platnosti a účinnosti zmluvy uzatvorenej medzi Mestom Spišská Belá a Slovenským futbalovým zväzom a to oprávnenými osobami, ktoré sú poverené alebo delegované Slovenským futbalovým zväzom a poskytnúť im všetku potrebnú súčinnosť.

10.6 Kupujúci má právo odstúpiť od zmluvy v prípade, že mu nebude poskytnutá dotácia zo Slovenského futbalového zväzu. Odstúpenie od zmluvy musí byť oznámené písomne. V odstúpení musí byť uvedený dôvod , pre ktorý strana od zmluvy odstupuje.

**Článok 11**

**ZÁVEREČNÉ USTANOVENIA**

11.1 Zmluva je vyhotovená v troch vyhotoveniach, z ktorých kupujúci obdrží dve vyhotovenia a predávajúci jedno vyhotovenie.

11.2 Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

11.3 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle kupujúceho.

11.4 Neoddeliteľnou prílohou tejto zmluvy je Príloha č. 1 – Návrh uchádzača na plnenie kritéria s minimálnymi technickými parametrami a požiadavkami z víťaznej cenovej ponuky ( v zmysle špecifikácie, ktorá je prílohou č. 2).

V ........................................., dňa ...................... V ........................................., dňa ......................

............................................................. .......................................................

 Kupujúci Predávajúci